Tiharu

Tiharu on küla Hiiu maakonnas Hiiumaa vallas Kõpu poolsaarel. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Tiharu piirneb lõunas Läänemerega, põhjas Vilima, läänes Ülendi ja idas Kiduspe külaga.

Nimi
Leo Tiik pakkus kohanime lähtekohaks sõnad 'tee' ja 'haru'. Paul Ariste pakkus aluseks sõna tihnik.  Kohta on 1726 mainitud kui 'The Arro' ja 1782 'Tiharo'.

Ajalugu 
Tiharu kuulus ajalooliselt Kõrgessaare mõisa alla. Tiharu rehehoones suri 6. aprillil 1599 Saare-Lääne piiskopi viimane Hiiumaa Amtmann Christoffer Erdtman. Leo Tiik: "Sõru ehk Hagapä vakusest ja Emaste mõisast." – Nõukogude Hiiumaa, 21. november 1974 Läänemaa 1725–1726 adramaarevisjonis elasid mõisa alal talunikud Theara Hannus, Theara Matz ja The Arro Andres.

1835 oli Tiharus kaks talu, mille elanikud said omale perekonnanimedeks nimed Rõmmel, Teng, Tukk (Tuk) ja Tuur (Tuhr), vabadik aga Kask.Reigi kihelkonna perekonnanimede panemise raamat; RA,EAA.1864.2.VIII-194; 1835

Tiharu oli Kiduspe osa, mis omaette külaks kujunes 1997. aastal.

Taristu 
Küla läbib läänest itta Märjakaasiku–Kiduspe–Kõpu tee, kus asub Männi bussipeatus.

Viited

Kategooria:Hiiumaa valla külad